rejauldu/bengali-wikipedia huggingface dataset:
গ্র্যান্ড সাদার্ন ট্রাঙ্ক রোড বা জিএসটি রোড তামিলনাড়ুর অন্যতম গুরুত্বপূর্ণ ঐতিহ্যবাহী মূল সড়কগুলির একটি৷ এটি চেন্নাই - তিরুচিরাপল্লী মহাসড়ক নামেও পরিচিত৷ চেন্নাইয়ের আলান্দুর ও সেন্ট থমাস মাউন্টের সংযোগস্থলে অবস্থিত কাতিপারা জংশন থেকে দক্ষিণ-পশ্চিম দিকে তিরুচিরাপল্লী অবধি বিস্তৃত এই রাস্তা৷ বহুক্ষেত্রে লোকালয়ের অবস্থান বোঝাতে জিএসটি রোডের উল্লেখ স্থানীয়দের মধ্যে একটি সাধারণ বিষয়৷  thumb|পুরাতন সংখ্যায়নে ৪৫ নং জাতীয় সড়কের নকশা  ভারতীয় জাতীয় সড়ক সংখ্যায়নের পুরাতন ৪৫ নং জাতীয় সড়ক ছিলো এই জিএসটি রোড ও তিরুচিরাপল্লী থেকে তেনি পর্যন্ত দীর্ঘায়িত সড়কের একত্রিত দৈর্ঘ৷ ৩১৬ কিলোনিটার দীর্ঘ এই মহাসড়কটি বর্তমানে আলান্দুর থেকে তিন্ত্রিবনম অবধি ৩২ নং জাতীয় সড়ক, তিন্ত্রিবনম থেকে ভিল্লুপুরম শহরে উত্তরাংশ অবধি ১৩২ নং জাতীয় সড়ক, ভিল্লুপুরম শহরে ৩৩২ নং জাতীয় সড়ক, ভিল্লুপুরম শহরের দক্ষিণাংশ থেকে তিরুচিরাপল্লী অবধি ৩৮ নং জাতীয় সড়কের অংশ৷ তবে ভিল্লুপুরম শহরের অভ্যন্তরে ৩ কিলোমিটার অংশ জাতীয় সড়কের অন্তর্গত নয়৷   গুরুত্বপূর্ণ জংশন  চেন্নাই শহর  কাতিপারা জংশনের নিকট ইনার রিং রোড, আন্না সালাই এবং মাউন্ট-পুন্তমল্লী সড়ক   সেন্ট থমাস মাউন্টে মাউন্ট-মেটবক্কম সড়ক  পল্লাবরমের নিকট পল্লাবরম–কুন্দ্রতুর–পুন্তমল্লী সড়ক বা পাম্মল মূল সড়ক, পল্লাবরম-তিরুনীরমালাই সড়ক, পল্লাবরম–তুরাইবক্কম অরীয় সড়ক  এমআইটি ব্রিজের নিকট সিদ্ধলবক্কম ও হস্তিনাপুরম মূল সড়ক  তাম্বরমে গান্ধী রোড, বেলাচেরি মূল সড়ক ও মুড়িশূর রোড  ইরুম্বুলিয়ুরে চেন্নাই বাইপাস রোড চেঙ্গলপট্টু জেলা  বণ্ডলুরে চেন্নাই আউটার রিং রোড, বণ্ডলুর-কীলমবক্কম রোড  বৈভবলক্ষ্মীনগরের নিকট কাঞ্চীপুরম-চেঙ্গলপট্টু মহাসড়ক  হনুমন্তপুতেরি ও মাইয়ুরের মধ্যবর্তী পালার সেতু  বুক্কতুরাইয়ের নিকট বুক্কতুরাই-উত্তরমেরূর রোড  কেলমবক্কমে চেইয়ুর-বেড়ন্তাঙ্গল রোড  মেলবলমে মেলবলমপেট্টাই-তিরুকালকুন্দ্রম সড়ক  মধুরান্তকমে ৩২ ও ১৩২ নং জাতীয় সড়কের মিলনস্থল  মেলমরূবতুরে চেইয়ুর-বন্দিবাস-পোলুর রোড  অক্ষরবক্কমে এলবক্কম সালাই ভিল্লুপুরম জেলা  তিন্ত্রিবনমে তিন্ত্রিবনম-বন্দিবাস রোড, তিন্ত্রিবনম-গিঞ্জি রোড, চেন্নাই-নাগপত্তনম রোড, মনম্পতি-কূট রোড, তিন্ত্রিবনম-মরক্কানম রোড  বিক্রবাণ্ডীতে বিক্রবাণ্ডী-কুম্ভকোণম রোড, তিরুকনূর রোড  ভিল্লুপুরমে ভেলোর-তুতিকোরিন মহাসড়ক, ভিল্লুপুরম-গিঞ্জি রোড, তিরুচিরাপল্লী ট্রাঙ্ক রোড, পুদুচেরি-ভিল্লুপুরম রোড, ভিল্লুপুরম-তিরুকোয়িলুর রোড, কোণ্ডঙ্গী রোড কালকুরিচি জেলা  অরশূরের নিকট কডলুর-শঙ্করপুরম রোড  মঠপট্টুর নিকট পাণরুটি-কুমারমঙ্গলম রোড  উলুন্দুরপেট্টাইয়ের তিরুবেন্নাইনল্লুর-বৃদ্ধাচলম রোড, সালেম-উলুন্দুরপেট্টাই রোড  অশনূরের তিরুকোয়িলুর-অশনূর রোড  কূঠকুড়ি উড়ালপুল  বেপ্পুরের মেট্টুপালয়ম-কডলুর রোড পেরম্বালুর জেলা  পেরম্বালুরের পেরম্বালুর-আত্তুর রোড, পেরম্বালুর-তুরাইয়ুর রোড, পেরম্বালুর-আরিয়ালুর রোড তিরুচিরাপল্লী জেলা  ভিক্ষণ্ডরকোয়িলের তিরুচেঙ্গড়-নামক্কাল-তিরুচিরাপল্লী রোড  শ্রীরঙ্গমে কুম্ভকোণনাথর সালাই  তিরুচিরাপল্লীর ২২ নং ও ৬৭ নং রাজ্যসড়ক, তিরুচিরাপল্লী-তাঞ্জাবুর রোড, তিরুচিরাপল্লী-পুদুকোট্টাই-রামনাথপুরম রোড, তিরুচিরাপল্লী-মেলুর রোড, তিরুচিরাপল্লী-দিন্দিগুল-তেনি রোড   উন্নয়ন    এনএইচএআই গ্র্যান্ড সাদার্ন ট্রাঙ্ক রোডের ওপর  চেঙ্গলপট্টুর নিকটস্থ পালার সেতুর মেরামতি করে৷   চেন্নাই বিমানবন্দর থেকে ইরুম্বুলিয়ুর অবধি চেন্নাই শহরতলি অঞ্চল সংলগ্ন জিএসটি রোড দ্বিতীল করার প্রস্তাব রয়েছে৷  এনএইচএআই জিএসটি রোডের ওপর চিহ্নিত ১৮ টি বিপদজনক অংশের স্থায়ী সমাধানে পদক্ষেপ নেবে৷  তথ্যসূত্র  বিষয়শ্রেণী:ভারতের জাতীয় সড়ক
ড. এ. বি. মির্জ্জা মোঃ আজিজুল ইসলাম (জন্ম:২৩ ফেব্রুয়ারি ১৯৪১) বাংলাদেশের  একজন প্রখ্যাত অর্থনীতিবিদজ্যেষ্ঠ অর্থনীতিবিদ ড. এবি মীর্জ্জা মো. আজিজুল ইসলাম। এবং শেয়ারবাজার বিশেষজ্ঞ। তিনি ২০০৭-০৮ সালের নির্দলীয় তত্ত্বাবধায়ক সরকারের সময় অর্থ মন্ত্রণালয়ের দায়িত্ব পালন করেন।   প্রাথমিক জীবন  ড. এ. বি. মির্জ্জা মোঃ আজিজুল ইসলাম ১৯৪১ সালের ২৩ ফেব্রুয়ারি তারিখ তৎকালীন ব্রিটিশ ভারতের পাবনার সুজানগরে জন্মগ্রহণ করেন।পাবনায় ৪ গুণী সম্বর্ধিত। তার পিতা মির্জা আব্দুর রশিদ।   শিক্ষা জীবন  মির্জ্জা আজিজুল ১৯৬১ সালে ঢাকা বিশ্ববিদ্যালয় থেকে অর্থনীতিতে স্নাতকোত্তর করে যুক্তরাষ্ট্রে গমন করেন এবং সেখানকার উইলিয়ামস কলেজ থেকে উন্নয়ন অর্থনীতিতেও স্নাতকোত্তর ও বোস্টন বিশ্ববিদ্যালয় থেকে পিএইচ-ডি সম্পন্ন করেন।   কর্ম জীবন  তিনি ১৯৬২ সালে ঢাকা বিশ্ববিদ্যালয়ের অর্থনীতি বিভাগের শিক্ষক হিসেবে যোগ দেন; পরবর্তীতে ১৯৬৪ সালে পাকিস্তান সিভিল সার্ভিসে 'সিএসপি' কর্মকর্তা হিসাবে নিয়োগ লাভ করেন এবং ১৯৮২ সালে জাতিসংঘে যোগ দেন। পরবর্তীতে তিনি বাংলাদেশের শেয়ারবাজার নিয়ন্ত্রক সংস্থা 'সিকিউরিটিজ অ্যান্ড এক্সচেঞ্জ কমিশন' (এসইসি)-এর চেয়ারম্যান হিসাবে দায়িত্ব পালন করেন। বর্তমানে তিনি ব্র্যাক ইউনিভার্সিটির ভিজিটিং প্রফেসর ছাড়াও পুঁজিবাজারে তালিকাভুক্ত কোম্পানিগুলোর মধ্যে সবচেয়ে ভালো ৩০টি কোম্পানি খুঁজে বের করার জন্য নিয়োগপ্রাপ্ত ১৫ সদস্যের জুরি বোর্ডের আহ্বায়ক হিসাবে দায়িত্ব পালন করছেন। তিনি নির্দলীয় তত্ত্বাবধায়ক সরকারের অর্থ উপদেষ্টা থাকাকালীন সময় ২০০৮ সালে পাবনা বিজ্ঞান ও প্রযুক্তি বিশ্ববিদ্যালয় প্রতিষ্ঠায় প্রত্যক্ষ অবদান রাখেন।   আরও দেখুন   বাংলাদেশের অর্থ মন্ত্রণালয়  বাংলাদেশের অর্থমন্ত্রী  বাংলাদেশের অর্থমন্ত্রীদের তালিকা   তথ্যসূত্র   বিষয়শ্রেণী:বাংলাদেশের অর্থমন্ত্রী বিষয়শ্রেণী:১৯৪১-এ জন্ম বিষয়শ্রেণী:পাবনা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বস্টন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলাদেশ আওয়ামী লীগের রাজনীতিবিদ
শুভব্রত, তার সম্পর্কিত সুসমাচার বাংলাদেশী লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৭ সালে (ফাল্গুন, ১৪০৩ বঙ্গাব্দ) একুশে গ্রন্থমেলায় আগামী প্রকাশনী, ঢাকা থেকে এটি গ্রন্থাকারে প্রকাশিত হয়।  আজাদ এই উপন্যাস উৎসর্গ করেছেন তার শিক্ষক বিষ্ণুপদ সেনকে।   সারাংশ  বি. দ্র. সারাংশটি বইয়ের ফ্ল্যাপ থেকে নেওয়া  বিক্রমপল্লীর যুবরাজ শুভব্রত রূপবান, প্রতিভাবান ও অস্বাভাবিক; তার পিতা নম্রব্রত আশা করেছিলো সে একদিন হবে সমগ্র মহারাজ্যের মহারাজ। পিতা তাকে কিশোর বয়সেই রাজা ও রাজত্বের সাথে পরিচিত করানোর জন্যে নিয়ে যায় মহারাজ্যের রাজধানী রাজগৃহে, এবং সেখানেই বদলে যায় তার নিয়তি। একদল নগ্ন উন্মাদ কিশোর শুভব্রতের মধ্যে আবিষ্কার করে তাদের ত্রাতাকে, যে বহুদেবতার ধর্ম বাতিল ক'রে প্রতিষ্ঠিত করবে একদেবতার, একবিধাতার, ধর্ম; আমূল বদলে দেবে বহুদেবতাবাদী বিশ্বকে। তারপর থেকে ক্রমশ বদলে যেতে থাকে শুভব্রত, অস্বাভাবিক অলৌকিক হয়ে উঠতে থাকে, সুখকর যুবরাজের জীবন ছেড়ে বেছে নেয় ত্রাতার কঠিন জীবন, এবং বহুদেবতাবাদ ছেড়ে প্রচার করতে থাকে একদেবতার ধর্ম। শুভব্রত লাভ করে অনুসারী ও শত্রু, বিতাড়িত হয় পিতার রাজ্য থেকে; কিন্তু তার ভেতরে কাজ করে এক অদ্ভুত অলৌকিক শক্তি; সে হয় জয়ী, জয় করে নতুন রাজ্য, পুনরাধিকার করে পিতার রাজ্য, এবং প্রতিষ্ঠা করতে চায় বিধাতার মহারাজ্য। বিধাতার কঠোর অনুশাসনে সে বন্দি করেন ফেলে সবাইকে, এমনকি নিজেকেও; একদিন তার ভুল ভাঙে, বুঝতে পারে যে-বিধাতার ধর্ম সে প্রচার করছে, সে-বিধাতা আসলে তারই সৃষ্টি। তার সেনাপতিরা তা স্বীকার করতে রাজি হয় না, তারা পেয়েছে শক্তির স্বাদ; তারা খুন করে শুভব্রতকে, এবং বিধাতার নামে বেরিয়ে পড়ে রাজ্যের পর রাজ্য জয় করতে।   আরও দেখুন   হুমায়ুন আজাদের গ্রন্থতালিকা   তথ্যসূত্র    বহিঃসংযোগ   বিষয়শ্রেণী:১৯৯৭-এর উপন্যাস বিষয়শ্রেণী:১৯শ শতাব্দীর উপন্যাস বিষয়শ্রেণী:১৯৯৭-এর বাংলাদেশী উপন্যাস বিষয়শ্রেণী:হুমায়ুন আজাদের উপন্যাস বিষয়শ্রেণী:ধর্ম সম্পর্কিত উপন্যাস বিষয়শ্রেণী:আগামী প্রকাশনীর বই
ভগৎবীর তামাঙ (১ জুন, ১৮৫৯ - ১৯২৪) একজন ব্রিটিশ বিরোধী স্বাধীনতা আন্দোলনকারী শহীদ। তিনি জাতিতে গোর্খা ছিলেন। জেলে বন্দী অবস্থায় মারা যান। বিপ্লবী কর্মকাণ্ড ভগৎবীর তামাঙ এর জন্ম হয়েছিল ব্রিটিশ ভারতের দার্জিলিং জেলার গয়াবাড়ি চা বাগান এলাকায়। তার পিতার নাম আশিকদেও তামাঙ। গয়াবাড়িতে কর্মরত ছিলেন ভগৎবীর। ১৯২১ সালে অসহযোগ আন্দোলনে যোগ দেন বৃদ্ধ বয়েসে। চা বাগান কর্মী ও শ্রমিকদের সংগঠন গড়ে তোলেন তিনি। সরকারবিরোধী কার্যকলাপের জন্যে কয়েকবার গ্রেপ্তার হয়ে তার অল্পকালের জেল হয়েছিল। মৃত্যু ১৯২৩ সালের আগস্ট মাসে পূনরায় গ্রেপ্তার হন ভগৎবীর তামাঙ এবং দার্জিলিং জেলেই মারা যান। তথ্যসূত্র  বিষয়শ্রেণী:১৮৫৯-এ জন্ম বিষয়শ্রেণী:১৯২৪-এ মৃত্যু বিষয়শ্রেণী:ভারতীয় বিপ্লবী বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:দার্জিলিং জেলার ব্যক্তি
ফাটমাতা বি. তুরে (জন্ম ১৯৮৭, ফ্রিটাউনে) হলেন সিয়েরা লিয়নীয় ডাক্তার এবং সুন্দরী প্রতিযোগিতার শিরোপাধারী, যিনি চীনের সানিয়ায় মিস ওয়ার্ল্ড ২০০৭ এ তার দেশের প্রতিনিধিত্ব করেছিলেন। The Sierra Leone's Miss Western Area Beauty Contest Ends In Disarray The Awareness Times, 13 January 2006 সে চিকিত্সাশাস্ত্র নিয়ে পড়াশোনা করেছে।   তথ্যসূত্র   বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:মিস ওয়ার্ল্ড ২০০৭-এর প্রতিনিধি বিষয়শ্রেণী:সিয়েরা লিয়নীয় সুন্দরী প্রতিযোগিতার বিজয়ী বিষয়শ্রেণী:সিয়েরা লিয়নীয় নারী মডেল
কিং ম্যাকেরেল (Scomberomorus cavalla) বা সুরমা মাছ হল পশ্চিম আটলান্টিক মহাসাগর এবং মেক্সিকো উপসাগরের ম্যাকরেলের একটি পরিযায়ী প্রজাতি। বাণিজ্যিক এবং বিনোদনমূলক মাছ ধরার শিল্প উভয় ক্ষেত্রেই এটি একটি গুরুত্বপূর্ণ প্রজাতি।  বিভিন্ন প্রজাতির সুরমা মাছ রয়েছে। তার মধ্যে উল্লেখযোগ্য হলো: পাতা সুরমা, রকেট সুরমা ও চাপা সুরমা।  বর্ণনা বন্টন এবং বাসস্থান সুরমা মাছ আমেরিকার আটলান্টিক উপকূলের একটি উপক্রান্তীয় প্রজাতি।  নর্থ ক্যারোলাইনা থেকে ব্রাজিল পর্যন্ত উপকূলীয় অঞ্চলে সাধারণ, এটি দক্ষিণে রিও ডি জেনিরো পর্যন্ত এবং কখনও কখনও মেইন উপসাগর পর্যন্ত উত্তরে এবং ভারতের পূর্ব উপকূলে, বঙ্গোপসাগর, ভারত মহাসাগর এবং পশ্চিমে পাওয়া যায়। আরব সাগরে ভারতের উপকূল তা সত্ত্বেও, পরিসরে জলের তাপমাত্রার জন্য একটি অগ্রাধিকার বন্টনকে সীমিত করতে পারে।  সুরমা মাছ সাধারণত  গভীরতায় দেখা যায়, যেখানে প্রধান মাছ ধরা হয়।  বড় রাজারা (৯ কেজি বা ২০ lb-এর চেয়ে বেশি) প্রায়ই উপকূলে, খাঁড়ি এবং পোতাশ্রয়ের মুখে এবং মাঝে মাঝে এমনকি উপসাগরীয় স্রোতের প্রান্তে  গভীরতায় দেখা যায়।  খাওয়ানোর অভ্যাস খাদ্য হিসেবে প্রক্রিয়াকরণ ২০০৫ সালের হিসাবে সুরমা মাছ প্রাথমিকভাবে তাজা বাজারজাত করা হয়।  এগুলি ফিললেট, স্টেক বা গোলাকার (পুরো) হিসাবে বিক্রি করা যেতে পারে।  তাদের কাঁচা মাংস ধূসর, উচ্চ চর্বিযুক্ত উপাদানের কারণে এগুলি গ্রিলিং, ফ্রাইং ও সুস্বাদু খাদ্য প্রস্তুত করা হয়।  অনুরূপ প্রজাতি ছোট সুরমা মাছ চাপা সুরমা, স্কোম্বেরোমোরাস ম্যাকুল্যাটাস এবং সেরো ম্যাকেরেল, স্কোম্বেরোমোরাস রেগালিসের মতো দেখতে। তিনটি প্রজাতিই আকৃতি এবং রঙে একই রকম।  তাদের নিম্নলিখিত হিসাবে আলাদা করা যেতে পারে:  চাপা সুরমা এবং সেরো ঢালের ফুলকার উপরের প্রান্ত থেকে লেজ পর্যন্ত ধীরে ধীরে পার্শ্বীয় রেখা রয়েছে। বিপরীতে সুরমা মাছের শরীরের মধ্যভাগে হঠাৎ করে নেমে আসে (দৃষ্টান্ত দেখুন)।  চাপা সুরমা এবং সেরোর প্রথম (কাঁটাযুক্ত) পৃষ্ঠীয় পাখনায় একটি বিশিষ্ট কালো দাগ রয়েছে।  রাজা ম্যাকেরেল তা করে না।  যেহেতু তিনটি প্রজাতিই সাধারণত প্রথম ডোরসালটিকে শরীরের খাঁজে ভাঁজ করে রাখে, এই পার্থক্যটি অবিলম্বে স্পষ্ট হয় না।  চাপা সুরমার সমস্ত আকারের ফ্ল্যাঙ্কে বিশিষ্ট হলুদ দাগ রয়েছে। এই ধরনের দাগ ছাড়াও সেরোর কেন্দ্ররেখা বরাবর এক বা একাধিক হলুদ ফিতে থাকে। ইয়াং কিং ম্যাকেরেলের একই রকম কিন্তু সামান্য ছোট দাগ থাকে, এইগুলি  ওজনের ব্যক্তিদের উপর বিবর্ণ হয়ে যায়, তবে কিছু দৃষ্টিকোণ থেকে পিছনের দিকে কিছুটা গাঢ় সবুজ দাগ হিসাবে দেখা যেতে পারে।  বিশ্বব্যাপী এই তিনটি প্রজাতির অনেক মাছ এক বা অন্যের সাথে বেশ মিল রয়েছে। মেক্সিকোর বাইরে, চাপা সুরমা সেরা স্প্যানিশ ম্যাকেরেল ও স্কোম্বেরোমোরাস ব্রাসিলিয়েনসিসের সাথে বিভ্রান্ত হতে পারে।  তথ্যসূত্র  বহিঃসংযোগ  বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:বাণিজ্যিক মাছ বিষয়শ্রেণী:ক্রীড়ামোদী মাছ বিষয়শ্রেণী:১৮২৯-এ বর্ণিত মাছ
বিজয় সেন ছিলেন সেন রাজবংশের প্রকৃত প্রতিষ্ঠাতা। তার পিতা হেমন্ত সেনের প্রতিষ্ঠিত ক্ষুদ্র সেন রাজ্যকে তিনি পরাক্রমশালী সম্রাজ্যে পরিনত করেন। তিনি ১০৯৭ থেকে ১১৬০ খ্রীস্টাব্দ পর্যন্ত বাংলায় রাজত্ব করেন। তার প্রতিষ্ঠিত সেন বংশ ১০০ বছর পর্যন্ত টিকে ছিল। বিজয় সেনের বংশধরগন দক্ষিণবঙ্গের কর্ণসুবর্ণ থেকে গৌড়ে এসেছিলেন। তিনি সূর বংশীয় রাজকন্যা বিলাশদেবীকে বিয়ে করেছিলেন।  সামরিক অভিযান বিজয় সেন পাল বংশের শেষ রাজাদের দূর্বলতার পূর্ণ সুযোগ নেন। সন্ধ্যাকর নন্দী রচিত ‘রামচরিতম’ এ তার রাজত্বকালের উল্লেখ পাওয়া যায়। বিবাহসূত্রে সূর রাজ বংশের সাথে তার সুসম্পর্ক ছিল। এছাড়া উড়িষ্যার শাসক অনন্তবর্মণ এর সাথেও তার সামরিক মৈত্রী চুক্তি হয়েছিল। এই দুইটি বিষয় তাকে সেন সম্রাজ্য বিস্তারে সাহায্য করে। বিজয় সেন বর্মণ, ভিরা, রাগভ প্রভৃতি রাজন্যবর্গকে পরাজিত করেন।http://bn.banglapedia.org/index.php?title=বিজয়সেন দেওপাড়া শীলালিপি থেকে পাওয়া যায় যে বিজয় সেন কামরুপ ও কলিঙ্গ জয় করার লক্ষ্যে যুদ্ধ করেছিলেন। এরপর সম্ভবত উত্তর বিহারের কিছু অংশও অধিকার করে নেন। বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন। ১২ শতাব্দিতে তিনি বঙ্গ (দক্ষিণ বাংলা) আক্রমণ করেন। এবং বর্মনদের রাজধানী বিক্রমপুর অধিকার করে নেন।বাংলাদেশ তথ্য বাতায়ন  মৃত্যু ১১৬০ খ্রীস্টাব্দে ৬২ বছরের দীর্ঘ রাজাত্বকালের অবসানের পর বিজয় সেন মারা যান।  তথ্যসূত্র  বিষয়শ্রেণী:১১৭৯-এ জন্ম বিষয়শ্রেণী:১২০৬-এ মৃত্যু বিষয়শ্রেণী:সেন রাজবংশ বিষয়শ্রেণী:বাংলার শাসক বিষয়শ্রেণী:ভারতীয় শাসক বিষয়শ্রেণী:নবদ্বীপ
পাট্টদাকাল ভেঙ্কন্না রাঘবেন্দ্র রাও সংক্ষেপে পি ভি আর রাও ছিলেন একজন ভারতীয় বেসামরিক কর্মচারী, লেখক এবং ভারতের ষষ্ঠ প্রতিরক্ষা সচিব।  ১৯৬২ খ্রিস্টাব্দের ২১ নভেম্বর, যেদিন চীন-ভারত যুদ্ধের পরিসমাপ্তি ঘটে  সেদিন তিনি সচিব পদের দায়িত্ব গ্রহণ করেন  এবং ১৯৬৫ খ্রিস্টাব্দের ৩ এপ্রিল পর্যন্ত এই পদে অধিষ্ঠিত ছিলেন।  রাও কর্মজীবনের অভিজ্ঞতায় তিনটি গ্রন্থ রচনা করেন-  ভারতের প্রতিরক্ষা নীতি ও তার ব্যবস্থা নিয়ে- ইন্ডিয়া'জ ডাফেন্স পলিসি অ্যান্ড অর্গানাইজেশন সিনস ইন্ডিপেন্ডেন্স , ডিফেন্স উইথাউট ড্রিফট  এবং রেড টেপ অ্যান্ড হোয়াইট ক্যাপ ।  ১৯৬৭ খ্রিস্টাব্দে ভারত সরকার তাকে পদ্মবিভূষণ, দ্বিতীয় সর্বোচ্চ ভারতীয় বেসামরিক পুরস্কারে ভূষিত করে ।    আরো দেখুন  তথ্যসূত্র  বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:ভারতীয় রাজনৈতিক লেখক বিষয়শ্রেণী:ভারতীয় বেসামরিক কর্মচারী বিষয়শ্রেণী:সিভিল সার্ভিসে পদ্মবিভূষণ প্রাপক বিষয়শ্রেণী:অন্ধ্রপ্রদেশের ব্যক্তি
বেহেরা () ভারতের বিহার রাজ্যের ভোজপুর জেলার একটি শহর এবং তালিকাভুক্ত এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে বেহেরা শহরের জনসংখ্যা হল ২০,৮০৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৬৬% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে বেহেরা এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
|- | class="hintergrundfarbe6" |  | style="text-align:center" | x20px|border| |alt= | style="text-align:center" | x20px|border| |alt=ex | style="text-align:center" | x20px|border| |alt=u | style="text-align:center" | x20px|border| |alt=uex | class="hintergrundfarbe8" |  For displaying pictogram tables in Wikipedia:Route diagram template/Catalog of pictograms.  This is a limited version which only has the four most basic variations.
দেবদাস ২০১৩ সালে মুক্তিপ্রাপ্ত একটি বাংলাদেশী বাংলা চলচ্চিত্র। ১৫ ফেব্রুয়ারি বিশ্ব ভালোবাসা দিবস উপলক্ষে মুক্তি দেয়া হয়। শরৎচন্দ্র চট্টোপাধ্যায় এর বিখ্যাত উপন্যাস দেবদাস অবলম্বনে নির্মাণ করা হয়েছে ছবিটি। এটি বাংলাদেশে নির্মিত দেবদাস গল্পের দ্বিতীয় সংস্করণ এবং বাংলাতে প্রথম রঙিন চলচ্চিত্র সংস্করণ। ছবিটি পরিচালনা করেছেন চাষী নজরুল ইসলাম এবং নাম ভূমিকায় অভিনয় করেছেন শাকিব খান, গল্পের চন্দ্রমুখী ও পার্বতী চরিত্রে অভিনয় করেছেন মৌসুমী এবং অপু বিশ্বাস।  ১৯৮২ সালে পরিচালক চাষী নজরুল ইসলাম বাংলাদেশে প্রথম দেবদাস নির্মাণ এটি ছিল সাদা-কালো, এর নাম ভূমিকায় ছিলেন প্রয়াত অভিনেতা বুলবুল আহমেদ, চন্দ্রমুখী ও পার্বতী চরিত্রে ছিলেন কবরী এবং আনোয়ারা। চলচ্চিত্রটি ১৯৮২ সালের জাতীয় চলচ্চিত্র পুরস্কার কয়েকটি বিভাগে মনোনয়নের জন্য জমা দেয়া হয়। কিন্তু জুরিবোর্ড সদস্যরা চলচ্চিত্রিটিকে পুননির্মিত/পুনঃনির্মাণ অভিহিত করে কোনো শাখাতেই মনোনয়ন দেয়নি।  চাষী নজরুল ইসলাম ২০১০ সালে চলচ্চিত্রিটি নির্মাণের কাজ হাতে নেন ইমপ্রেস টেলিফিল্ম এর ব্যানারে। কিছুটা ধীর গতির নির্মাণের ফলে ২০১১, ২০১২ পেরিয়ে ২০১৩ সালে মুক্তি লাভ করে। এটির মহরত অনুষ্ঠানে চিত্রনাযক মান্না ও   প্রথম দেবদাস চরিত্রের অভিনেতা বুলবুল আহমেদ উপস্থিত ছিলেন।   কাহিনি সংক্ষেপ  শ্রেষ্ঠাংশে  শাকিব খান - দেবদাস  অপু বিশ্বাস - পার্বতী  মৌসুমী - চদ্রমুখী  শহীদুজ্জামান সেলিম - চুনিলাল  আহমেদ শরীফ  মহম্মদ হান্‌নান  কে এস ফিরোজ  খলিলুর রহমান কাদেরী  আবুল হোসেন  শিরিন বকুল  ফেরদৌসী আহমেদ লীনা  রেখা চৌধুরী  পীরজাদা শহীদুল হারুন   সংগীত  গানের তালিকা এই জীবন ধুপের মতো গন্ধ বিলায়।      মৌসুমী   পুরস্কার  জাতীয় চলচ্চিত্র পুরস্কার   শ্রেষ্ঠ অভিনেত্রী :-মৌসুমী  নোট:-দেবদাস মুভিটির তিনটি চরিত্রই প্রধান।  পরিচালক তিনটি চরিত্রের জন্য জাতীয় চলচ্চিত্র পুরস্কার জুরি বোর্ডের কাছে প্রধান অভিনেত্রী অভিনেতাদের শাখায় জমা দিয়েছিলেন  এর ফলে জুরি বোর্ডের কাছে মৌসুমী জয় লাভ করে  মনের মধ্যে চন্দ্রমুখিি চরিত্রটা পার্শ্বচরিত্র  তবে দেবদাস গল্পে তিনটি চরিত্র ছিল প্রধান চরিত্র  যার ফলে পুরস্কার লাভ করেন।  ন   আরও দেখুন   দেবদাস - শরৎচন্দ্র চট্টোপাধ্যায় রচিত উপন্যাস  দেবদাস - ১৯৭৯-এর ভারতীয় বাংলা চলচ্চিত্র  দেবদাস - ১৯৮২-এর বাংলাদেশী বাংলা চলচ্চিত্র  দেবদাস - ২০০২-এর হিন্দি চলচ্চিত্র  তথ্যসূত্র    বহিঃসংযোগ     বিষয়শ্রেণী:২০১৩-এর চলচ্চিত্র বিষয়শ্রেণী:২০১০-এর দশকের প্রণয়ধর্মী চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ইমপ্রেস টেলিফিল্মের চলচ্চিত্র বিষয়শ্রেণী:দেবদাস চলচ্চিত্র বিষয়শ্রেণী:চাষী নজরুল ইসলাম পরিচালিত চলচ্চিত্র বিষয়শ্রেণী:ইমন সাহা সুরারোপিত চলচ্চিত্র বিষয়শ্রেণী:শরৎচন্দ্র চট্টোপাধ্যায়ের সৃষ্টিকর্ম অবলম্বনে চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:মদ্যাসক্তি সম্পর্কে চলচ্চিত্র
thumb|260x260px|২৭ শে অক্টোবর ২০০৭ সালে সাংবাদিকদের সাথে আইসল্যান্ডের প্রধানমন্ত্রী সেইর হার্টে। ২০০৮-১১ সালে আইসল্যান্ডের অর্থনৈতিক সঙ্কট একটি উল্লেখযোগ্য অর্থনৈতিক এবং রাজনৈতিক ঘটনা যার শুরু হয়েছিলো ২০০৮ সালের শেষ দিকে যখন দেশটির প্রধান তিনটি বেসরকারী বাণিজ্যিক ব্যাংকই সময়মত ঋণ পরিশোধে ব্যর্থ হয়। দেশটির অর্থনীতির অনুপাতে অতীতে অন্য যে কোন দেশের চেয়ে আইসল্যান্ডের সামগ্রিক ব্যাংকিং বিপর্যয় বৃহত্তম যার ফল হচ্ছে ২০০৮-২০১০ সালের অর্থনৈতিক মন্দা এবং রাজনৈতিক অস্থিরতা।   তথ্যসূত্র   বিষয়শ্রেণী:রাজনীতি বিষয়শ্রেণী:অর্থনীতি বিষয়শ্রেণী:২০০০-এর দশকের অর্থনৈতিক ইতিহাস  বিষয়শ্রেণী:আর্থিক সংকট বিষয়শ্রেণী:২০০৮-এ অর্থনীতি বিষয়শ্রেণী:২০০৯-এ অর্থনীতি বিষয়শ্রেণী:২০১০-এ অর্থনীতি বিষয়শ্রেণী:২০১১-এ অর্থনীতি
ডয়চার ফ্রাউএনরিং ই.ভি. (ই.ভি. বা , যার অর্থ "নিবন্ধিত সমিতি" বা "অন্তর্ভুক্ত সমিতি") (ডিএফআর) একটি সংযুক্তিবিহীন অরাজনৈতিক প্রচারসংস্থা এবং জার্মানির অন্যতম প্রধান নারী সংগঠন। এটি ১৯৪৯ সালে ব্যাড পিরমন্টে প্রতিষ্ঠিত হয়েছিল। এর লক্ষ্য ছিল সমাজের সব ক্ষেত্রে নারীদের স্বার্থ সংরক্ষণ করা। শীতল যুদ্ধের সময় এটি শুধুমাত্র পশ্চিম জার্মানিতে (পশ্চিম বার্লিনসহ) কার্যক্রম চালাত। এই সংস্থা আন্তর্জাতিক নারী জোটের সদস্য এবং জাতিসংঘের সাধারণ পরামর্শমূলক মর্যাদা সম্পন্ন একটি বেসরকারি সংস্থা। এর ১৬টি রাজ্যে শাখা, ৪০টি স্থানীয় কার্যালয় এবং প্রায় ৫০,০০০ সদস্য রয়েছে।Angela Icken (2013): Der Deutsche Frauenrat: Etablierte Frauenverbandsarbeit im gesellschaftlichen Wandel, p. 240, Springer-Verlag এটি গ্রুনে রাইহে নামক একটি সাময়িকী প্রকাশ করত।Die Grüne Reihe   ডয়চার ফ্রাউএনরিং ঐতিহ্যগতভাবে "বুর্জোয়া-উদারপন্থী" নারী অধিকার আন্দোলনের অংশ। এটি একটি বিস্তৃত ও অন্তর্ভুক্তিমূলক উদার নারীবাদী ধারা অনুসরণ করে। আধুনিক যুগে, ডয়চার ফ্রাউএনরিং আন্তঃসংযোগমূলক দৃষ্টিভঙ্গি গ্রহণ করে এবং সংখ্যালঘু গোষ্ঠীর মানবাধিকারকে নারীবাদের অপরিহার্য অংশ হিসেবে বিবেচনা করে। তাই এই সংগঠন ট্রান্সজেন্ডার ও অন্যান্য কুইয়ার ব্যক্তিদের অধিকারকেও সমর্থন করে।   তথ্যসূত্র    বহির্সংযোগ    ডয়েচার ফ্রাউনারিং  বিষয়শ্রেণী:১৯৪৯-এ প্রতিষ্ঠিত সংগঠন বিষয়শ্রেণী:জার্মানির নারীবাদী সংগঠন বিষয়শ্রেণী:নারীবাদ
সোবহানা মোস্তারি একজন বাংলাদেশি ক্রিকেটার। ২০১৮ সালের এপ্রিল মাসে, দক্ষিণ আফ্রিকার নারী দলের প্রতিপক্ষে তাদের সিরিজের জন্য বাংলাদেশ জাতীয় মহিলা ক্রিকেট দলে নাম লেখান। ১৪ মে ২০১৮ সালে তিনি দক্ষিণ আফ্রিকা জাতীয় মহিলা ক্রিকেট দলের প্রতিপক্ষে বাংলাদেশ মহিলা ক্রিকেট ওয়ানডে ক্রিকেটে (ডব্লিউডিআই) অভিষেক করেন।  আগস্ট ২০১৯, স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশী নারী ক্রিকেটার বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০০২-এ জন্ম বিষয়শ্রেণী:রংপুর জেলার ব্যক্তি বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসের ক্রিকেটে পদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:২০২২ এশিয়ান গেমসের ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
থাম্ব|upright=0.85|ফ্রান্সের প্যারিস বিশ্ববিদ্যালয়ে "ডক্টর" পদবীধারীদের বৈঠক (১৬শ শতকের অণুচিত্র) কোনও বিশ্ববিদ্যালয় বা উচ্চশিক্ষা প্রতিষ্ঠানের কোনও শিক্ষার্থী নির্দিষ্ট মেয়াদের জন্য সুপ্রতিষ্ঠিত শিক্ষাক্রম সাফল্যের সাথে সম্পূর্ণ করলে তাকে যে শিক্ষাগত যোগ্যতাসূচক উপাধি প্রদান করা হয়, তাকে উচ্চশিক্ষায়তনিক উপাধি বলে। ইংরেজি পরিভাষায় এগুলিকে "ডিগ্রি" বা "অ্যাকাডেমিক ডিগ্রি" বলা হয়। উপাধিগুলি সাধারণত তিনটি স্তরে দেওয়া হয়: স্নাতক, স্নাতকোত্তর ও ডক্টরেট ("শিক্ষক" বা "বিদ্বান" অর্থে)। স্নাতক শিক্ষাস্তর (৩ বা ৪ বছর মেয়াদী) সফলভাবে সম্পন্ন করলে স্নাতক উপাধি (ইংরেজিতে ব্যাচেলর্স ডিগ্রি) প্রদান করা হয়। এর পরে ১ থেকে ২ বছর স্নাতকোত্তর পর্যায়ে বিভিন্ন কোর্সে পড়াশোনা শেষ করে পরীক্ষায় উত্তীর্ণ হলে কিংবা কোনও গবেষণাকর্ম সম্পাদন করলে স্নাতকোত্তর উপাধি (ইংরেজিতে মাস্টার্স ডিগ্রি) প্রদান করা হয়। সবশেষে উচ্চতর পর্যায়ের শিক্ষার্থীরা ডক্টরেট শিক্ষাক্রমে দীর্ঘ সময় ধরে অধ্যয়ন শেষে মৌলিক গবেষণাকর্ম সম্পাদন করার প্রেক্ষিতে ডক্টরেট উপাধি (ইংরেজিতে ডক্টর অফ ফিলসফি) লাভ করতে পারে; ডক্টর হল উচ্চশিক্ষায়তনে প্রদত্ত সর্বোচ্চ উপাধি, যা মূল অর্থে জ্ঞানের কোনও নির্দিষ্ট ক্ষেত্রে পূর্ণাঙ্গ জ্ঞানের অধিকারী এবং ভবিষ্যৎ শিক্ষক হবার যোগ্যতার পরিচায়ক।  এছাড়া বুনিয়াদি শিক্ষাক্রম সম্পূর্ণ করলে বুনিয়াদি উপাধি (ইংরেজিতে ফাউন্ডেশন ডিগ্রি) বা সহযোগী উপাধি (ইংরেজিতে অ্যাসোসিয়েট ডিগ্রি, মূলত মার্কিন কমিউনিটি কলেজগুলিতে ২ বছরের উচ্চশিক্ষাক্রম সমাপ্তিসূচক উপাধি) প্রদান করা হয়। অনেক সময় কোনও কোনও উচ্চশিক্ষাপ্রতিষ্ঠান প্রতিষ্ঠান-বহির্ভূত কোনও ব্যক্তিকে সম্মানসূচক উপাধি, যেমন সম্মানসূচক ডি. লিট. (ডক্টর অফ লেটার্স, "মানববিদ্যায় উচ্চতর ডক্টরেট উপাধি") প্রদান করে থাকে।  পাশ্চাত্যের উচ্চশিক্ষা প্রতিষ্ঠানগুলি ১২শ শতক থেকে উপাধি প্রদান করে আসছে। ইতালির বোলোনিয়া বিশ্ববিদ্যালয় ছিল ডক্টর উপাধি প্রদানকারী প্রধান উচ্চশিক্ষা প্রতিষ্ঠান। অন্যদিকে ফ্রান্সে মাস্টার উপাধিটি বেশি প্রচলিত ছিল। ইউরোপে মধ্যযুগে বিশ্ববিদ্যালয়ের শিক্ষক হবার লক্ষ্যে প্রয়োজনীয় মাস্টার বা ডক্টর সনদ লাভ করার আগে মধ্যবর্তী দুইটি ধাপ বাকালরিয়েট এবং লিসেনশিয়েট-কে নির্দেশ করার জন্য "ডিগ্রি" (অর্থাৎ "মাত্রা") পরিভাষাটি ব্যবহার করা হত। ডক্টর ও মাস্টার উপাধি দুইটির মধ্যে আদিতে তেমন কোনও পার্থক্য ছিল না। কলাবিদ্যা বা ব্যাকরণ বিষয়ে সনদপ্রাপ্ত পণ্ডিতকে মাস্টার বলা হত, অন্যদিকে দর্শন, ধর্মতত্ত্ব, চিকিৎসাশাস্ত্র ও আইনশাস্ত্রে সনদপ্রাপ্ত পণ্ডিতকে ডক্টর বলা হত। পরবর্তীতে ধীরে ধীরে (বিশেষত জার্মানিতে) ডক্টর উপাধিটিকে উচ্চতর উপাধি বা পদবী হিসেবে স্বীকৃতি দেওয়া শুরু হয়, এবং এই প্রথাটিই আজ পর্যন্ত প্রচলিত। একই সময়ে খ্রিস্টান ধর্মরাজ পোপ কিংবা কোনও সম্রাট কখনও কখনও সম্মানসূচক উপাধি বা ডিগ্রি প্রদান করতেন।   তথ্যসূত্র
নবরেহ ( ) অথবা কাশ্মীরি নববর্ষ হল কাশ্মীরি হিন্দুদের দ্বারা উদযাপিত কাশ্মীরি নতুন বছরের প্রথম দিন। কাশ্মীরি হিন্দু সম্প্রদায় বা কাশ্মীরি পণ্ডিতরা এই উতসব পালন করে। কাশ্মীরি পণ্ডিতরা তাদের দেবী শারিকা, যিনি দেবী দুর্গা বা শক্তির এক রূপ, তাকে উৎসর্গ করে এবং তাঁর প্রতি শ্রদ্ধা জানিয়ে এই উতসব পালন করেন। কাশ্মীরি হিন্দু ক্যালেন্ডারের চৈত্র মাসের (মার্চ-এপ্রিল) শুক্লপক্ষের প্রথম দিনে এই উতসব অনুষ্ঠিত হয়।   আচার-অনুষ্ঠান  নতুন বছরের প্রাক্কালে, পরিবারের কুলপুরোহিত ( কুলগুরু ) পরবর্তী বছরের জন্য একটি ধর্মীয় পঞ্জিকা ( নচিপত্র ) এবং স্থানীয় দেবীর একটি পুস্তক ( ক্রিল পাচ ) নির্দিষ্ট করেন। তারপর একটি প্রথাগত বড় থালায় ( থালি ) ভাত এবং পঞ্জিকা, পুস্তক, শুকনো ও তাজা ফুল, তেতো ওয়াই ভেষজ, নতুন ঘাস, দই, আখরোট, কলম, কালির পাত্র, সোনা ও রূপার মুদ্রা, লবণ, রান্না করা ভাত, গমের পিঠা এবং রুটি দিয়ে সজ্জিত করা হয় এবং নবরেহর প্রাক্কালে এই থালাটিকে ঢেকে দেওয়া হয়। নতুন বছরের দিন, পরিবারের সদস্যরা একত্রিত হয়ে থালিটি উন্মোচন করেন।  এই থালার চাল এবং মুদ্রা আমাদের প্রতিদিনের রুটি এবং সম্পদের প্রতিনিধিত্ব করে, কলম এবং কাগজ শিক্ষা ও অনুসন্ধিতসার স্মারক। আয়না পশ্চাদপসরণের প্রতীক চিহ্নিত করে। ক্যালেন্ডার পরিবর্তনশীল সময়ের এবং সর্বজনীন ধ্রুবক দেবতার প্রতীক, থালার তেতো ওয়াই ভেষজ জীবনের তিক্ত্তার দিকগুলির কথা মনে করিয়ে দেয়, । তেতো ভেষজ ওয়াই সাধারণত আখরোটের সাথে খাওয়া হয় যাতে জীবনের অভিজ্ঞতার সম্পূর্ণতা মিশে যায়।  থালির দর্শন করার পর, প্রত্যেকে একটি করে আখরোট নিয়ে নদীর উদ্দেশ্যে যাত্রা করে। ধন্যবাদ জ্ঞাপনের জন্য থালি থেকে আখরোট নদীতে ফেলে দেওয়া হয়। তারপর পরিবারের সদস্যরা মন্দিরে দেবীকে ঘি (তাহার) দিয়ে হলুদ ভাত উৎসর্গ করেন এবং আশীর্বাদ প্রার্থনা করেন। Crump, William D.  (2014), Encyclopedia of New Year's Holidays Worldwide, MacFarland, page 114-115   তথ্যসূত্র   বিষয়শ্রেণী:জম্মু ও কাশ্মীরের সংস্কৃতি বিষয়শ্রেণী:কাশ্মীরি হিন্দু বিষয়শ্রেণী:নববর্ষ উদ্‌যাপন বিষয়শ্রেণী:হিন্দু উৎসব বিষয়শ্রেণী:ভারতে নববর্ষ